钦定古今图书集成/明伦汇编/氏族典/第511卷 > 《唐书》 > 《宰相世系表》
## 钦定古今图书集成/明伦汇编/氏族典/第511卷 > 《唐书》 > 《宰相世系表》

乐氏出自子姓。宋戴公生公子衎，字乐父，生倾父泽，
泽生夷父须，子孙以“王父”字为氏。须生大司寇乐吕，
吕生喜，喜生司城子罕。裔孙乐羊，为魏文侯将，封于
灵寿，其后子孙因家焉。裔孙毅，赵封望诸君。毅孙臣
叔，汉封华成君。子孙自赵徙长陵。裔孙亲，后汉本县
吏。生恢，字伯奇，尚书仆射。生羽林监干，徙南阳淯阳。
孙仁，为武陵太守。生清河太守平。平生散骑常侍方。
生广，字产辅，晋尚书令、信陵公。裔孙恂。

乐氏宰相二人。彦玮、思晦。